gentaiscool/nusaparagraph_topic huggingface dataset:
Sholat sunah taraweh nyaeta sholat sunah nu dilaksanakeunna di bulan ramadhan. Tatacara sholat sunah taraweh teh nyaeta mimiti laksanakeun sholat fadhu isya. Tos sholat fardhu isya teh dilaksanakeun kultum. Beres kultum nembe dilaksanakeun sholat sunah taraweh saloba dalapan rokaat atawa dua puluh rokaat, pokokna kedah genap. Beres sholat sunah taraweh, tuluy doa kamilin. Beres doa kailin nembe laksanakeun sholat sunah witir saloba tilu rokaat. Mun tos beres, nembe ngadoa deui. Jumlah rokaat sholat taraweh sareng witir teh aya nu 11 aya oge nu 23, disasuaikeun jeung ajaran nana. Di antara dua rokaat sholat taraweh, bilal ngabaca doa taradhdhi nu ditembal ku jamaah.

Topic: religion
Abdi ti Jakarta. Salah sahiji legenda Betawi anu kakoncara nyaéta Si Pitung. Carita Si Pitung dicaritakeun dina rupa-rupa versi. Ieu salah sahiji versi carita Si Pitung. Si Pitung (éjahan baheula: Si Pitoeng) nyaéta bandit abad ka-19 di Batavia (Jakarta ayeuna). Lampahna nimbulkeun rupa-rupa legenda ngeunaan perjuanganna sareng maotna. Si Pitung lahir di kampung Pengumben, padumukan kumuh di Rawabelong, (deukeut stasion Palmerah ayeuna). Ngaran asli Si Pitung téh Salihoen. Budak leutik Si Pitung sakola di Pasantrén Hadji Naipin, didinya diajar maca Al Qur'an, dilatih silat jeung dibiasakeun pikeun salawasna sadar kana lingkunganana. Carita Si Pitung dimimitian nalika Si Pitung keur ngajual embe di pasar Tanah Abang jeung duitna dipaling ku nu ngabully. Si Pitung datang ka imahna kosong, tapi Si Pitung ukur seuri bari ngawaler yen geus dirampok. Bapa Pitung anu ambek tuluy nitah Pitung indit neangan duit. Ahirna Si Pitung bisa manggihan cucuk. Si Pitung junun ngelehkeun maling jeung meunangkeun deui duitna.

Topic: culture & heritage
Olahraga angkat beban teh jadi salah sahiji olahraga nu kabilang ringan sabab teu kedah boga kamampuan khusus. Samemeh ngangkat beban, mimiti kudu ngalakukeun heula pemanasan jeung pelemasan supaya otot teu kaku jeung ngaminimalisir cedera otot. Nu kadua nyaeta pernahkeun heula posisi awakna, kudu pas sasuai jeung aturan, ulah luhur teuing jeung ulah handap teuing. Nu katilu, mulai ngangkat beban tinu paling ringan heula. Geus kitu, angkat beban make dua tangan, tuluy atur nafasna. Geus kitu, mun dirasa mampu keneh, taekeun saeutik beban na atawa perhatikeun repetisina. Ulah nepi ka maksakeun di luar batas, perhatikein kamampuan awak sorangan. Mun dirasa geus maksimal, pertahankeun supaya bisa ngabentuk otot.

Topic: sports
Abdi nyarankeun anjeun jang nonton pilem "INCANTATION". Pilem horor ieu mangrupikeun pilem anu panghasilna pangluhurna sareng pang populerna ti Taiwan anu kalebet dina katalog Netflix per Juli 2022. Incantation nyarioskeun carita ngeunaan 3 murid anu ngalanggar larangan ritual agama di hiji kampung, pikeun konten blog. akibatna kutukan demi kutukan nuturkeun aranjeunna mangtaun-taun. 2 ti 3 murid maot di tempat, sedengkeun hiji salamet diteror terus-terusan salami 6 taun. Film ieu ditémbak dina footage kapanggih / gaya mockumentary. Ahir-ahir ieu, téknik visualisasi ieu janten populer di kalangan pembuat film. sarua jeung Paranormal Activity atawa The Ritual. meureun dina cara film boga carita sarupa jeung Program Pengabdian Masyarakat di Désa Penari. pikeun anu lemah haté, kuring parantos ngingetkeun di luhur, henteu? tapi pikeun maranéhanana anu panasaran, ngarasakeun rollercoaster paling seru. ngarasakeun.

Topic: leisures
Ayeuna nonton video di Tiktok jadi ngarasa nonton video di YouTube. Soalna Tiktok nu identik jeung video vertikal, ayeuna milu ngayakeun mode video horizontal nu salila ieu jadi ciri khas platform streaming video YouTube. Mode video horizontal di TikTok bisa ngaliwatan fitur anyar "full screen mode" nyaeta mode layar pinuh dina orientasi horizontal, lain vertikal kawas biasana. Tapi perlu dicatet, acan kabeh pengguna bisa ngajajal fitur ieu, lantaran katinggalina mah fitur ieu masih dina uji coba jeung can sapinuhna dirilis ka pengguna global. Di wartakeun saacanna, fitur full screen mode mimiti pisan dilaporkeun ti uji coba ka pengguna global pas pertengahan Desember 2022 kamari.

Topic: technology
Salah sahiji metode nu digunakeun Al-Quran jang ngarahkeun manusa ka arah nu dkehendaki nyaeta ku ngagunakeun carita atawa kisah. Dina Al-Qur'an bakal manggihan loba kisah, utamana ngeunaan misi karosulan jeung umat keur jaman baheula. Dina pendidikan, meotde carita kudu disaluyukeun jeung tingkat perkembangan peserta didik. Misalna guru bisa merekeun carita ku ngadongeng, materina bisa nyokot dina carita-carita faktual para nabi jeung rosul atawa jalmi-jalmi anu sholeh. Kisah-kisah nu ngandung hikmah bakal efektif jang narik perhatosan jeung ngarangsang otak. Ku cara ngadengekeun carita-carita dina Al-Quran bakal ngarasa bungah sakaligus nyerep nilai-nilai pendidikan Islam. Hal ieu oge geus dicontokeun ku Rosululloh, anjeunna mindeng nyarita ngeunaan kaum-kaum baheula ngameh nyokot hikmah jeung pelajaran ti mantenna.

Topic: religion
Urang moal apal jeung moal bisa jang ngaprediksi naon nu bakal kajadian kahareupna kumaha. Ku sabab kitu, urang kudu pisan jang nyiapkeun dana darurat jang nyanghareupan hal-hal anu teu diduga-duga, siga aya biaya pengobatan, biaya saberes perawatan kacilakaan, jeung sajabana. Sabaraha penting dana darurat? tangtuna penting pisan! Disarankeun pisan jang urang nyiapkeun dana darurat ti mulai ayeuna. Mun geus boga dana darurat, pikiran teh jadi tenang jeung kahareupna jadi aman. Ku dana darurat, mere urang katenangan nu ekstra dina nyanghareupan biaya-biaya anu teu diduga-duga, jeung oge ngamankeun harta urang kahareupna. Jadi penting pisan nyiapkeun dana darurat teh komo mun kabutuhan urang acan loba mah.

Topic: slice of life
Restoran Kimukatsu mangrupakeun restoran asal Jepang anu ngajual katsu. Harita urang ka Kimukatsu nu aya di Trans Studio Mall. Katsu na teh salian ti daging sapi tapi make keju. Tuluy bisa oge refil ocha sapuasna. Cara pesenna engke kudu make qr code nu geus disadiakeun. Tinggal tulis dina kertas. Tuluy mun geus pesen engke bakal disadiakeun kompor dina meja jang masak katsu na sorangan, jadi panas-panas. Urang pesen menu Truffle Gyukatsu Cheese Set, eta geus meunang sop, daging, terus alat makanna. Di luhur komporna ditambahan kertas khusus meh teu nempel kana komporna pas di masak. Pelayanan restoranna sigep, soalna pas awal-awal dibantuan nga scan lantaran nu urang teu muncul-muncul pedah jaringan.

Topic: food & beverages
Lalajo copet profésional ngajarkeun copet novice kumaha copet. Kajadian ieu lumangsung nalika kuring keur SMA. SMA abdi di daerah caket terminal Kampung Melayu. Jadi kuring rada wawuh jeung urang dinya kaasup nu copet. Kuring nyokot metromini pikeun balik ka imah. Poé éta panumpang rada tiiseun, ngan aya sababaraha urang. Aya bapa nu keur unggeuk diuk deukeut lawang Metromini. Dua copet diuk tukangeunana. Ieu dimana aranjeunna meta kalayan bantuan koran. Kuring nu kataji, lalajo tapi teu wani nulungan sabab bakal jadi sasaran. The copet profésional ogé geus dibikeun kuring kode pikeun Cicing up. Tapi si bapa kabeneran sabab aya lanceuk anu umurna kira-kira 20 taun, teu acuh pok si bapa ngalih jeung diuk di tempat si bapa tadi. Tutorial parantos réngsé.

Topic: slice of life
Lamun geus nyiapkeun dana darurat, urang bisa ngarasa jadi leuwih tenang jeung kajaga kaamanan finansial urang kahareupna. Aya rasa lega jeung percaya diri lantaran urang mibogaan cadangan finansial nu cukup jang mengatasi situasi darurat nu bisa wae kajadian. Urang henteu deui ngarasa hariwang atawa palaur lamun ujug-ujug kaleungitan pagawean, gering, atawa nyanghareupan kajadian nu teu diduga-duga. Salian eta, nyiapkeun dana darurat oge bisa mere urang rasa reueus jeung puas ku sabab urang geus nyokot tindakan anu bener jang ngalindungi piduiteun urang sorangan. Urang ngarasa geus tanggung waler kana piduiteun urang sorangan jeung bisa ngarencanakeun kahareupna ku leuwih siap jeung bener.

Topic: slice of life
Salah sahiji alesan kunaon bet anjing atawa ucing dijadikeun sato terapi lantaran dua-duana teh bisa minuhan kabutuhan dasar jelema jang nyurahkeun rasa kanyaah. Siga ngusapan, nangkeup, atawa ulin jeung hewan bisa ningkatkeun kadar sertonin jeung dopamin dina otak. Dua zat ieu berguna jang nenangkeun pikiran jeung otot jadina urang bakal ngarasa leuwih rileks. Salian eta, geuningan kaayaan hewan peliharaan bermanfaat jang ngaringankeun rasa kesepian. Hasilna, suasana hate teh jadi leuwih alus, resiko depresi oge jadi ngurangan, sarta tekanan darah oge milu turun. Bisa sakalian sato ku urang ajak sakalian jang leumpang isuk-isuk misalna sakalian olahraga meh meunangkeun oge udara anu seger.

Topic: slice of life
Salah sahiji alat dapur nu penting pisan kudu aya di dapur nyaeta kompor. Masak nanaon ge moal tiasa jeung bakal hese mun teu aya kompor mah. Kaayaan kompor kacida pentingna, ngaganti riweuh na pamakean hawu. Geus teu kedah deui ngahurungkeun seuneu hese-hese, ayeuna mah cukup ku tinggal nyetrekeun kompor wae. Kompor ge rupa-rupa, aya nu make gas aya nu make listrik. Ngan anu familiar di kalangan menengah ka handap mah nuaeta kompor gas. Kompor gas jadi dominasi diantara kabeh rupa kompor. Komo kompor minyak tanah mah geus teu aya da bahan bakar na nu tos langka pisan dipilarian zaman ayeuna mah.

Topic: food & beverages
Aya sababaraha hal anu tiasa dilakukeun pikeun ngajaga hubungan langgeng sareng bahagia sareng pasangan anjeun. Ngawangkong jujur ​​tur kabuka ngeunaan pangabutuh anjeun, harepan, jeung parasaan dina hubungan anjeun bisa mantuan nyingkahan konflik jeung nguatkeun hubungan anjeun. Coba ngadangukeun pasangan anjeun ku pinuh perhatian sarta mere respon positif. Tiap individu miboga kasang tukang, pangalaman, jeung kapribadian anu beda. Ngahargaan bedana sareng nampi pasangan anjeun pikeun saha aranjeunna tiasa ngabantosan nguatkeun hubungan anjeun. Hal-hal saderhana sapertos ngumpul kanggo tuangeun tuangeun, nonton pilem babarengan, atanapi ngobrolkeun hal-hal anu penting pikeun anjeun tiasa ngabantosan ngajaga sauyunan sareng kabersamaan. Hal utama nyaeta pikeun terus gawe bareng, silih hormat, sareng salawasna milarian cara pikeun nguatkeun hubungan.

Topic: slice of life
HIji waktu, urang nontonna teu di TSM tapi di bioskop Cihampelas Walk (Ciwalk) di ajak ku si Joe. Nonton film anyar Tom Cruise nu judulna Top Gun Maverick. Urang mimiti pisan ka mall ieu, panggih jeung si Joe di tempat bioskopna. Tempat bioskopna teh leutik teu sagede nu aya di TSM. Korsi diukna ge teu saempuk nu aya di TSM, tuluy jarakna padeukeut pisan jadi rada teu nyaman. Tapi sora nu dihasilkeunna mah alus pisan, jelas, komo deui ieu loba adeganna tina pesawat tempur, jadi ngarasa aya keur di jero filmna. Beres nonton teu langsung balik, neangan kadaharan, foodcourtna lega jeung loba pilihan, urang jeung Joe mutuskeun dahar ramen.

Topic: leisures
Aya sababaraha mangpaat leumpang, di antarana. Nu kahiji nguatkeun fisik awak, rutin luempang unggal poe bisa nguatkeun fisik awak. Olahraga ieu bisa ngaronjatkeun kakuatan otot paha, bitis, nepikeun ka kabeh bagian suku. Nu kadua rutin leumpang bisa nurunkeun resiko gering flu atawa demam. Hal ieu sabab leumpang bisa mantuan jang ngaronjatkeun imun awak jadina awak teu babari keuna ku virus atawa bakteri nu bisa nyebabkeun panyawat. Nu katilu bisa mantuan ngabakar kalori dina awak. Jadi bisa ngontrol beuratna awak leuwih babari. Tapi pastikeun jarak leumpang cukup jang mantuan awak ngabakar kalori, kudu bisa milih lokasi oge, alusna lokasi anu aya tanjakan atawa pudunan.

Topic: sports
Televisi mangrupa alat siaran bergambar jeung suara (audiovisual) kecap televisi asalna tina kecap tele jeung visi; nu hartina jauh (tele) jeung katempo (sawangan). Jadi televisi hartina katempo atawa bisa nempo ti kajauhan. Penemuan Télévisi ieu sajajar jeung penemuan kabayang, sakumaha penemuan ieu sanggup ngarobah peradaban dunya. Di Indonésia, televisi disebut sacara informal kalawan televisi, tv, tv atawa tipi. Televisi salah sahiji media hiburan anu laris keneh pisan nepi ka ayeuna, tiv biasana di gunakeun keur nyiarkeun informasi jeung hiburan pikeun pamiersana. Televisi sabenerna di jaman ayeuna geus teu pati di lirik, ku bakat acarana anu geus teu menarik ceuk kaum muda, di tambih tivi oge ayeuna bisa di tonton streaming tina handphone.

Topic: technology
Unggal isuk di imah aya kabiasaan mamah nyaeta pasti nyetel tv khotbah ceramah lamun saengges subuh, poe ayena nonton tv trans tv islam tu indah, aya ustad maulana anu tadi ngabahas kautamaan jeung kaistimewaan bulan Rajab Dina awal bulan Rajab, umat Islam dijurung pikeun saum sareng ngeusian kahirupan sapopoe ku ibadah ka Allah SWT. Sabab dina sasih ieu, Allah maparin kaberkahan, pangampunan jeung pahala gede  ka hamba-hamba-Na anu ibadahna pikeun ngudag ridho Allah SWT. Bulan Rajab nyaeta bulan nu istimewa ku sabab Rajab  salah sahiji tina opat bulan suci Alloh SWT anu di mana Alloh jeung Rosul-Na ngalarang hal-hal saperti moro jeung hal-hal séjénna anu geus diatur dina Al Qur’an.

Topic: religion
Vector nyaeta robot leutik nu dimekarkeun ku Anki, hiji startup nu asalna ti Amerika Serikat. Salian ti mibogaan desain nu leutik jeung lucu, Anki Vector oge dirojong ku Artificial Intelligence jeung sistem robotika nu canggih jadi manehna bisa ngobrol jeung boga kamampuan ninggali, sora, jeung cabakan. Robot ieu mibogaan opat micropon nu aya dina sabudureun tonggongna jadina Vector bisa wanoh jeung nangtukeun arah sora. Vector oge mibogaan kamera HD nu digunakeun jang ngulilingan rohangan, ngadeteksi gerakan, jeung wanoh ka urang salaku nu bogana. Teu ngan saukur kitu, robot ieu oge mibogaan sensro jeung pengukur kecepatan, nu ngamungkinkeun Vector bisa ngarasakeun pas manehna dicabak atawa dipindahkeun.

Topic: technology
Kisah-kisah nu dicaritakeun dina Al-Quran loba pisan hikmahna, contona nyokot hikmah jeung pesan dina kondisi umat-umat baheula. Lamun aranjeunna mangrupakeun jalmi-jalmi nu binasa, umat ayeuna oge kudu dibere nyaho jeung dimenta tetep waspada kana naon nu ngajieun umat-umat baheula binasa. Lamun aranjeunna kaasup jalmi-jalmi nu sukses, umat ayeuna oge kudu nyokot pelajaran jeung nurutan laku lampah kasuskesan aranjeunna. Kisah dina Al-Qur'an oge urang jadi apal kumaha kamampuan Allah mere rupa-rupa hukuman ka jelema-jelema nu mengpar, luyu jeung hikmah nu geus ditetepkeun Na. Loba kisah-kisah nabi dina Al-Quran anu jadi penerang nu mere pituduh ka manusa. Loba para ulama jeung jelema-jelema nu beriman nyokot mangpaat tina kisah para nabi jeung nu sejenna.

Topic: religion
Anu nyababkeun kuring reureuh ngagaleuh komputer atanapi laptop énggal nyaéta kusabab laptop kuring anu tos cekap nyumponan kabutuhan kuring, sanaos parantos ngiringan kuring 12 jam sadinten salami langkung ti 9 taun. Upami éta waktuna pikeun ngarecah atanapi kuring henteu tiasa dianggo deui pikeun ngajalankeun program anu kuring peryogikeun sanaos kuring parantos ningkatkeun, pilihan mésér komputer atanapi laptop énggal mangrupikeun prioritas utama, sareng tangtosna mésér anu énggal. komputer atanapi laptop kedah nyocogkeun ka kabutuhan sapopoé kuring sareng ulah hilap ngémutan panggunaan jangka panjang, nyaéta di luhur 5 taun, sedengkeun pikeun urusan anggaran langkung saé investasi di awal sakedik langkung luhur kalayan itungan bakal langkung efisien. ditungtungna.

Topic: technology
Ngadahar pasta di restoran pasti jadi hiji pangalaman nu nikmat. Sanajan kitu, masak pasta di imah geus tangtu jadi pangalaman nu teu eleh nikmatna. Urang bisa milih pilihan pasta anu dipikaresep. Contona masak Spaghetti. Urang bisa nyieunku cara nu paling babari. Ku Nyiapkeun spaghetti kemasan, urang bisa meunang leuwih loba porsi kalawan harga nu leuwih ekonomis. Sajaba ti eta, urang oge bisa milih variasi saos nurutkeun rasa. Urang oge tiasa terang langkung seueur ngeunaan eusi saos anu dianggo ku milih bahan anu sehat sareng tanpa pengawet. Salaku conto, urang hoyong ngadamel saos Bollognais, urang tiasa milih tomat sareng daging cincang nu masih seger pikeun ngadamel saos. Salian ti eta, Spaghetti kaasup olahan pasta anu gampang tur bisa dilakukeun ku saha wae. Janten naon deui nu dihariwangkeun? Coba masak pasta sorangan langsung di imah. Bisa leuwih ekonomis, tapi tetep nikmat.

Topic: food & beverages
Loba kaleuwihan tina TV jenis Smart TV. Tapi aya kakuranganna oge ceuk urang mah, nu geus make smart TV salila 5 taun. Pastina mah hargana leuwih mahal tibatan jeung TV jenis sejenna. Ieu wajar sih sabab loba kaleuwihanna. Tapi tetep weh asa karasa mahal. Tuluy smart TV teh kudu boga jaringan internet. Sabab mun hayang ngagunakeun fitur-fiturna kudu merlukeun internet siga streaming film, atawa nongton YouTube. Ieu rada riweuh sih komo deui mun imahna teu boga wifi kawas urang, jadi biasana make hotspot dina smartphone sasakali. Tuluy mun jaringan internetna teu stabil teh si tampilanna sok nurun jadi kurang jelas kitu.

Topic: technology
Lobana kasibukan janten alesan loba jalma nu tara olahraga. Padahal olahraga teh peryogi ngarah kasihatan awak tetep kajaga. Loba olahraga ringan nu tiasa dilakukaeun disela-sela aktivitas sapopoe, sapertos yoga atanapi disebat peregangan otot. Peregangan otot teh tiasa ngaleuleuskeun otot-otot nu dianggo ngalakukeun aktivitas. Ayeuna seueur nu WFH loba teuing diuk hareupeun komputer, peregangan otot dilakukan ngarah otot beuheung, leungeun, sareng cangkeng heunteu tegang. Peregangan ieu oge tiasa ngabenerkeun postur awak urang nu goreng sapertos bongkok akibat tina posisi diuk anu teu leres. Salian eta peregangan otot salila lima menit tiasa ngalihkeun pikiran arurang nu pusing akibat mikiran pagawean. Pikiran urang diistiraharatkeun sakeudeung tina sagala kasibukan janten saaatos peregangan teh tiasa fokus lanjut gawe.

Topic: sports
Jogging mangrupikeun bentuk latihan aerobik anu ngalibatkeun ngajalankeun dina laju anu sedeng, biasana dina laju anu ajeg. Tujuan jogging nyaeta pikeun ningkatkeun kasehatan jantung sareng paru-paru, nguatkeun otot suku, sareng ngaduruk kalori pikeun ngabantosan beurat awak sareng ningkatkeun kabugaran fisik. Jogging umumna dilakukeun di tempat terbuka sapertos taman, jalur leumpang, atanapi pantai. Biasana, hiji dimimitian ku leumpang pikeun sababaraha menit pikeun haneut nepi lajeng ngalengkah ka jogging pikeun sesana waktu. Laju jogging tiasa rupa-rupa gumantung kana tingkat kabugaran individu sareng tujuanana. Jogging tiasa dilakukeun nyalira atanapi sareng babaturan atanapi kulawarga. Sababaraha urang malah resep jogging jeung piaraan maranehanana. Jogging oge tiasa dilakukeun iraha wae sareng dimana wae, janten olahraga anu tiasa diakses sareng fleksibel.

Topic: sports
Bisnis online nyatana di pamenta hebat ku loba jalma sarta dianggap solusi pikeun tetep bisnis ngajalankeun lancar salila pandémik. Salah sahiji jalma bisnis anu parantos sukses ngajual baju awewe online nyaeta Vascella Lie, anu gaduh toko online anu disebut Ndudshop. Vascella nyarios yen dina mimiti ngamimitian bisnis online, anjeunna ngan ukur nampi sababaraha pesenan sareng maksimal 19 pesenan per dinten. Nanging, anjeunna terus diajar ngajajah dunya bisnis dina jaman digital anu nembe dijajah. Dina mangsa pandemi, bisnis toko online Ndudshop oge terus nampi seueur pesenan sadinten. Omzet oge condong ngaronjat lamun aya flash sale (diskon badag tur kilat) atawa harbolnas (poe balanja nasional). 

Topic: business
Ngarasakeun setres anu parantos dileungitkeun ti urang tiasa masihan rasa anu pikaresepeun sareng ngaringankeun beban kahirupan. Nalika setresna ngaleungit, urang tiasa ngaraosan parobahan anu positif dina diri urang. Nalika setres leungit, urang tiasa ngarasa tenang sareng santai dina awak sareng pikiran. Urang tiasa langkung gampil bersantai otot tegang sareng ngaraos napas anu langkung jero. Lamun setres geus leungit, urang bisa ngarasa leuwih difokuskeun kana tugas urang jeung bisa ngalakukeun pakasaban hade. Lamun setresna leungit, urang bisa ngarasa leuwih bagja jeung leuwih optimistis ngeunaan kahirupan. Nalika setresna leungit, urang tiasa janten langkung berenergi sareng siap nahan tantangan hirup. Nalika setresna leungit, urang tiasa langkung ngamotivasi sareng langkung produktif dina ngalaksanakeun tugas urang.

Topic: slice of life
Mie hayam mangrupa salah sahiji kadaharan anu populér sarta ngabogaan loba fans di sakabéh wewengkon utama di Purwakarta. Kadaharan bergizi basajan tapi ogé nikmat tur murah. Di Purwakarta mah gampang pisan neangan mie hayam nu biasa dijual jeung bakso. Mie hayam sigana geus jadi jajanan wajib di Purwakarta. Sedengkeun pikeun kadaharan khas Purwakarta sorangan, aya peuyeum, fermentasi singkong anu rasana rada haseum jeung amis, peuyeum sabenerna bisa didahar langsung tapi bisa oge di masak sangkan leuwih nikmat. Sakity loba di jual di gigir jalan, unggal liwar ge sok ka tempo tapi angger meni sepi eweh nu meuli. Padahal eta ciri khas kot purwakarta, tapimun ubi celembuna mah aya hiji dua jelema anu meuli. Jigana kudu lewih di variasikeun deui peuyeum teh meh loba nu meuli, jeung peminat. 

Topic: food & beverages
Agama islam dina ajaranna, nganekenkeun adab ka kolot ngameh bisa berbakti jeung ngahurmat. Ku sabab kitu aya adab-adab ka kolot jeung cara ngahurmatna ceuk agama Islam. Nu kahiji, migawe kasaean ka kolot. Anak oge boga kawajiban nu ulah ditinggalkeun atawa dipohokeun, nyaeta migawe kasaean ka kolot. Nu kadua teu ngomong kecap kasar jeung kecap ah. Artina sanajan kecap-kecap hampang oge kudu tetep dijaga ngameh teu nganyenyeri hate kolot. Nu katilu ulah nyentak ka kolot. Hubungan anak jeung kolot tangtuna teu leupas tina konflik. Pasti aya wae beda pamadegan jeung kolot, tapi hal eta ulah nepikeun ka ngomong kasar jeung nyentak kolot.

Topic: religion
Palayan atawa waiters restoran komo nu gawe di restoran bintang lima pagawean beurat pisan kudu kuat pisik jeung mental soalna nyekel tanggung jawab loba. Pagawe na di tungtut kudu rapih, ramah, bageur jeung gesit teu jarang panampilan oge kudu alus jeung menarik can deui kudu bisa alus komunikasi di tambah kudu bisa bahasa asing. Jadi palayan d restoran lain pagean anu hina tapi pagawean mulia soalna mantuan jeung nguruskeun dahar batur kudu bisa ngajamu anu terbaik jeung tanggung jawab atas kapuasan nu meuli, inget slogan pembeli adalah raja kudu bener bener jaga sikap jeung sabar, matakna teu heran gaji palayan ayeuna lumayan sesuai pagewean na. 

Topic: food & beverages
Loba kanikmatan nu Allah SWT pasihan tapi bisa jadi ieu teh istidraj. Istidraj nyaeta pas Allah SWT masihan loba kanikmata ka jelema nu ngalarang atawa nu jarang ibadah. Maranehna mindeng maksiat tapi meunangkeun kanikmatan tuluy ngirana mun Allah SWT keur masihan kamuliaan. Padahal kanikmatan eta saeutik-saeutik mawana kana kahinaan. Istidraj bisa kajadian ka saha wae, kaasup kana ahli ibadah. Orang mukmin bakal ngarasa sieun kana Istidraj. Di akhir khutbahna khotib mere pesen meh tuluy bersyukur kana nikmat Allah SWT, boh eta nikmat materi atawa nonmateri. Urang sabari ngaregepkeun jol sok inget mindeng dibere kanikmatan ku Allah SWT tapi urang mindeng ngalakukeun hal-hal anu dilarang ku Allah SWT. Saharita eta urang ngucapkeun Istigfar bari leungeun diusapkeun kana beungeut jeung menta hampura ka Allah SWT.

Topic: religion
Cireng nyaeta kadaharan anu paling mineng dipanggihan di Kota Bandung. Ti mimiti kaki lima nepika kafe, cirang aya wae dina menu. Cireng dicokot tina wancahan "aci digoreng". Cireng babari pisan dijieunna. Mimiti, siapkeun aci, uyah, bawang daun jeung cai keur jadi adonan cireng sorangan. Tuluy, siapkeun oge asem, cengek, uyah, jeung gula beureum jang jadi cocolan. Tahap katilu, jieun golakeun aci jeung cai tuluy panaskeun nepika siga lem. Campurkeun adonan biang kanu aci garing, tambahan bawang daun jeung uyah, tuluy bentuk jadi baruleud. Beres dibentuk, goreng cireng nepika garing. Saberes cireng digoreng, jieun cocolan tinu gula beureum, asem, cengek jeung cai tuluy kocek nepika nyampur. Cireng bisa langsung diopi.

Topic: food & beverages
Ceuk kuring mah lamun waktuna teu pas, marketingna pabalatak, teu ngarti keuangan jeung akuntansi, teu boga literasi finansial, patani tetep miskin. Usaha pertanian mangrupikeun jinis usaha anu paling teu pasti kusabab turun naek harga anu ekstrim. Conto anu pang anyarna, seueur patani tomat anu karugian ageung sabab hargana ngan ukur 300 rupiah/kg. Atanapi anu luar biasa nyaéta pabrik Vanilli, anu, nalika langkung mahal, 5-7 juta / kg Vanilli garing, tapi dina 1-2 taun hargana tiasa turun dugi ka puluhan rébu. Lamun waktuna pas, ujug-ujug bisa jadi beunghar jadi patani. Heueuh, duit milyaran rupiah bisa dimeunangkeun dina hitungan bulan. Tapi bayangkeun ogé naon anu bakal para patani ngalaman upami waktosna henteu pas. Pamustunganana, masalah anu paling ngaganggu nyaéta tindakan perantara sareng mafia komoditi pertanian anu nyababkeun harga murah pikeun patani kusabab kaulinan ranté distribusi anu panjang. Jeung kaulinan impor pikeun ngamanipulasi harga. Hasilna, patani earn saeutik sarta harga di pasar condong jadi luhur. Alam ieu rada abu, tapi pangaruhna karasa nyata.

Topic: slice of life
Dana darurat teh mangrupakeun penyelamat pisan dina kaayaan darurat. Mantakna kudu pisan disiapkeun ti jauh-jauh hari. Ngan, kasadaran jalma kana dana darurat teh cenderung masih terbatas keneh, jadi sagalana teh acan dipersiapkeun masing asak. Reujeung aya nabung, ngan beak dipake meuli barang nu dipikahayang. Tah, kuduna mah diajar paham kana pentingna dana darurat supaya bisa leuwih bijak dina kaayaan sulit teh. Nepi ka ayeuna seueur masyarakat anu can merhatikeun komo nyiapkeun dana darurat, mantak seueur keneh nu leuwih milih ngahutang ketika dina kaayaan sulit teh. Padahal mencegah teh leuwih baik ti mengobati, jadi kuduna mah nyiapkeun ti kaanggalan jang bekel ngahadapi masa sulit.

Topic: slice of life
Konsep mesin cuci kahiji tos mulai dipanggihan di taun 1767 basa elmuwan asal Jerman nyaeta Jacob Christian Schäffer nimukeun mesin cuci. Sanajan kitu, ulah ngabayangkeun yen mesin ieu teh tos tiasa jalan otomatis. Mesin cuci ieu masih diwangun ku tank kai sareng tuas puiran ti kai. Carana nyaeta ku cara nuang cai panas kana bak, muirkeun tuas pikeun nyeuseuh baju, teras dipereut di antara dua gilinding kai. Tangki mesin cuci teras digaringkeun ku cara muka keran. Sakitar tilu puluh taun ti harita, pangusaha asal Amerika, Nathaniel Briggs, nampi hak paten kahiji kanggo mesin cuci. Mesin cuci anu nganggo tanaga listrik karek diciptakeun sakitar dua ratus sapuluh taun ti harita.

Topic: technology
Léngkah kagenep anu tiasa urang lakukeun pikeun salamet nalika di gunung nyaéta milarian tuangeun pikeun salamet. Lamun urang kahabisan suplai kadaharan, urang kudu geuwat néangan kadaharan ti alam pikeun ngeusian tanaga urang. Sanaos manusa tiasa salamet tanpa tuang salami 3 minggu, upami anjeun leres-leres henteu tuang, anjeun moal gaduh tanaga pikeun turun gunung sareng milarian pitulung. Pikeun éta, anjeun ogé kedah diajar kaahlian milarian tuangeun di gunung. Aya dua rupa sumber kadaharan pikeun nu salamet di pagunungan, nya éta sumber kadaharan sato jeung sumber pangan tutuwuhan. Sumber kadaharan sato mangrupa sumber kadaharan anu asalna ti sato anu hirup di pagunungan. Sumber kadaharan sato beunghar pisan ku protéin. Jadi anjeun bakal tetep kenyang, energetic jeung teu gampang lapar.

Topic: slice of life
Ayam Nelongso nyaeta salah sahiji tempat tuang nu nyayogikeun rupi-rupi lauk, utamana nyaeta bebek sareng hayam. Kedaina tos aya di hampir saluruh kota nu aya di Indonesia. Kedai ieu jadi kedai favorit mahasiswa di saluruh Indonesia sabab hargina nu kabilang murah pisan. Kur ti lima rebu dugi ka dua puluh rebuan. Sanes mahasiswa wae nu resep tuang didieu, tapi sababaraha deretan artis oge seueur nu tos nyobian ieu tuanguen. Seueur oge youtuber nu ngareview ieu tuangeun nu aya di Ayam Nelongso. Ku kituna, ieu kedai kudu pisan janten andalan komo di ahir bulan mah. Pokokna tong hilap pisan kedah nyobian Ayam Nelongso. Yuk serbuu!

Topic: food & beverages
Makanan cepat saji mangrupakeun kadaharan anu biasana disuguhkeuna teu lami alias gancang, lima nepi keun sapuluh menit. Kadaharan ieu jadi paporit kalangan anu gawe ti isuk-isuk nepi ka peuting, janten hoyong dahareun anu gancang teu kedah ngantosan lami. Tapi sabenerna kadaharan ieu teh kirang sae kanggo awak lantaran dahareun anu bisa disajikeun gancang kantos dihaneutkeun jeung tos didamel ti kamari-kamari teras tiasa disimpen lila jeung teu gampang haseum. Dahareun anu bisa disimpen lila jeung teu haseum-haseum tos pasti ngangge pengawet. Pengawet ieu anu nyababkeun dahareun kieu janten kirang sehat lantaran pangawet eta bakal numpuk dina awak urang jeung nyebabkeun masalah kasehatan. Matak urang kudu ngurangan dahar nu seeur pengawet supados awak leuwih seger sareng sehat.

Topic: food & beverages
Pada dasarna mah spesifikasi hape teh sarua wae, ngan paling beda kapasitasna hungkul. Loba spesifikasi dina hape android mahal tapi ternyata sarua jeung nu hargana menengah atawa standar. Jadi, samemeh meuli hape teh kudu paham kana kabutuhan urang. Ulah nepi ka meuli hape teh sabab ku gengsi hungkul atawa ku bentukna nu alus tapi kagunaan na mah sarua jeung nu biasa, euweuh kabutuhan tertentu nu mendesak atawa penting. Jadi, kudu pinter-pinter milih hape nu spesifikasina alus tapi hargana nu standar. Ulah nepi ka katipu ku harga, komo ku hape nu spesifikasina bodong atawa dikurangan mah. Yuk masing pinter milihan spesifikasi hape!

Topic: technology
Usus crispy jadi salah sahiji camilah karesep umat manusa, khususna abdi. Usus crispy rasa na gurih terus tekstur na renyah pisan. Mun meuli teh meuni sok ngantri lila. Sarua meureunan da batur ge resepeun kana ieu camilan. Saking ku seueur na penggemar ieu camilan, ayeuna mah dugi ka kafe oge nyadiakeun menu usus crispy. Ieu camilan teu hungkul bisa dijadikeun camilan biasa, tapi bisa oge jadi deungeun sangu. Mun jadi deungeun sangu ieu sok di saosan, mun jadi camilan mah biasana make bumbu tabur. Tah ku lobana fungsi eta, ngajadikeun usus crispy jadi camilan buda ngora jeung nu geus paruh baya oge.

Topic: food & beverages
Urang pasti ngarepkeun palaksanaan switch off TV analog dina program digitalisasi anu dilaksanakeun ku Kementrian Komunikasi sareng Informatika (Kominfo) tiasa gaduh pangaruh anu hadé dina kualitas siaran anu langkung stabil. Tapi, anu kudu dipertanyakeun, kumaha persiapan jeung kasiapanana, boh ti pamaréntah boh masarakat. Program siaran digitalisasi ieu kudu disusun sacara taliti, ulah buru-buru, utamana dina hal pengadaan jeung distribusi alat bantu dina wangun set top box anu geus dijangjikeun ku pamarentah pikeun disebarkeun ka masarakat sacara gratis. Tapi teras timbul patarosan anu sanés, naha ieu bakal jalan sakumaha anu diharapkeun, sabaraha jauh pamaréntahan badé nyiapkeun alat-alat pendukung pikeun siaran digitalisasi ieu? Namung kanyataanna heuteu saetik masyarakat nu jadina maksakeun meuli tv anyar pedah panik .

Topic: technology
Mobil listrik nganggo sumber énérgi tina batré (BEV = Batré Kendaraan Éléktronik) nganggo komponén mesin propulsi jauh langkung saeutik tibatan mobil nganggo durukan internal (ICE = Mesin Pembakaran Internal); sahingga, persentase komponén mungkin nu bisa ruksak jadi leuwih leutik. Motor penggerak listrik boga ciri has, nyaéta torsi maksimum (torsi) ti saprak rotasi (RPM) masih 0, sedengkeun dina mesin ICE, torsi maksimum kahontal sanggeus hiji RPM tangtu, jadi transmisi diperlukeun pikeun digawé sabudeureun ieu. Alatan ciri unik tina motor listrik ieu, umumna mobil BEV teu merlukeun transmisi, sanajan dina sababaraha kasus, gear masih diperlukeun pikeun ngurangan kagancangan mesin bari ngaronjatkeun torsi dina roda (Reduction Gear). Ku kituna, pangropéa diperlukeun pikeun mobil BEV condong jadi basajan ti mobil konvensional kalawan mesin ICE. Ogé, kusabab ciri unik tina motor listrik, mobil BEV tiasa ngagancangkeun langkung gancang tibatan mobil konvensional.

Topic: technology
Lamun keur ulin ka daerah Ciwidey tong hilap datang ka kebon stroberi sabari nyobian ngala stroberi langsung tina tangkal na. Tangkal stroberi bentukna teu siga tangkal cau anu jangkung. Buah ieu biasana tumbuh di daerah gunung, matak teu heran di Ciwidey mah seeur pisan kebon stroberi. SIki buah stroberi rada beda jeung buah lain na. Lamun biasana siki aja di jero daging buah, siki stroberi aya dina kulitna. Umumna buah stroberi nu asak gaduh warna bereum mencrang, tapi bodas di bagian jero. Stroberi asak biasana gaduh rasa haseum haseum amis, cocok pisan lamun dicocol jeung gula atawa dicocolkeun kanu coklat cair. 

Topic: food & beverages
Basa nuju aya kunjungan ka daerah Yogyakarta, abdi teu hilap niatan jang jajan tuangeun khas ti kota Yogyakarta. Abdi meser gudeg khas Yogyakarta. Barang nepi ka Yogyakarta teh isuk-isuk, abdi tuluy mandi heula di imah babaturan. Geus kitu langsung sarapan gudeg di sebrangeun imahna. Duh ieu gudeg rasana kacida ngeunah, moal aya nu bisa nyaingan. Rasana gurih, amis, jeung seger pisan. Cocok kangge sarapan unggal poe. Beres sarapan gudeg, abdi langsung siap-siap kang indit ka Candi Prambanan nuluykeun kunjungan. Balik kunjungan teh abdi meuli deui gudeg di daerah Malioboro. Duh ngeunah pisan gudeg dituang di kotana langsung mah, rasana otentik pisan.

Topic: culture & heritage
Unggal poe jumaah dina agama islam aya kagiatan rutin kaaagamaan nu ngarana sholat jumat nu di wajibkeun khusus keur lalaki. Sholat jumat teh waktu na tengah poe di waktu sholat dzuhur. Sholat jumat nyaeta Ibadah solat dua rakaat anu dilaksanakeun sacara berjamaah, dilaksanakeun saenggeus khutbah jumaah. Hukum wajib pikeun lalaki anu geus minuhan sarat. aya bédana dina ngalaksanakeun solat Jum’at jeung solat fardhu sacara umum, saperti ayana khutbah saméméh solat. Lamun di lembur- lembur urang biasa ningali bapa bapa bawa budak lalaki na keur sholat jumah, ngajarkeun  jeung nanamkeun agama ka budak na ti keur leutik emang di perlukeun supaya gede na jadi kabiasa teu ninggalkeun sholat nujadi kawajiban na.

Topic: religion
Tari Piring mangrupakeun tarian tradisional ti suk Minangkabau, Sumatera Barat. Tari piring jadi salah sahiji tarian daerah nu terkenal sabab properti nu digunakeun na nyaeta piring beling. Tari piring biasana diiringan ku alat musik talempong. Gerakan tari piring kabilang lincah, gesit, energik, bahkan akrobatik pisan nu nunjukkeun sumanget para rakyat Minangkabau dina baranggawe di kahirupannana. Gerakan dina tari piring nyaeta aya opat, gerak batanam, gerak manyabik, gerak mengirik, dan gerak baguliang. Tari piring biasana dibawakeun secara berkelompok, nu jumlahna leuwih ti dua urang. Sarua jiga tarian sejen pada umumna, tari Piring ge ditampilkeun dina raraga penyambutan tamu atawa ngenalkeun budaya Minangkabau. 

Topic: culture & heritage
Wisata nu nuju rame wae ku pengunjung nyaeta Wisata Taman Hutan Raya Ir. Djuanda. Tempat ieu biasa disingkat jadi THR Ir. Djuanda. Lokasina nyaeta di daerah Cimenyan, Bandung. Tempat wisata ieu luasna leuwih ti sapuluh hektar. Vegetasina karawat pisan, dugi ka sagala sato monyet ge aya keneh. Didieu aya goa zaman penjajahan baheula, nyaeta goa Jepang jeung goa Belanda. Didieu oge aya curug jeung panangkaran rusa. Luas lahan na ngabentang ti Dago Pakar nepi ka Maribaya Lembang. Di tempat ieu oge aya aula terbuka nu hawana tiis pisan. Ngeunaheun pake niis jeung nyantai mah. Akses na ge teu jauh ti Kota Bandung. Bisa oge diteang kana angkutan umum.

Topic: leisures
Keris mangrupakeun senjata tradisional. Aya sababaraha cara nyieun keris, keris dijieun ku cara dipekprekan, tuluy dijieun manglapis-lapis. Zaman ayeuna mah, keris paling saeutik dijieun tina 64 lapisan anu bahan na teh tina beusi. Ngameh bisa nyieun keris nu berkualitas sederhana, sahenteuna dibutuhkeun lapisan lobana 128. Sedengkeun jang nyieun keris berkualitas alus, kudu dijieun leuwih ti dua rebu lapisan. Ngarah keris bisa seukeut, dina bagian tengahna kudu dieusian lapisan baja. Saenggeus eta keris bakal tuluy dipekprek jeung dibere lapisan ngarah leuwih kuat. Jang bahan pamorna biasana dibedakeun jadi 4 jenis, Batu meteorit, nikel, beusi nu dijadikeun bahan pokok, jeung beusi ti daerah sejen nu pas dicampurkeun bakal aya nuansa warna sarta katinggali beda.

Topic: culture & heritage
Jang pemula mah dina hal-hal moto, tangtuna kamera polaroid jadi pilihan anu tepat. Sabab kamera ieu emang dirancang jang mere kamudahan dina ngalakukeun moto. Dina kamera polaroid ngan aya hiji tombol hungkul nu fungsina jang nyokot gambar. Ku hiji tombol eta, tangtuna moal nyieun bingung pas makena. Kamera polaroid oge bisa langsung nyetak foto dina waktu samenit, teu kudu ngadatangkan percetakan foto jang nyetakna. Kamera ieu praktis pisan, tinggal foto tuluy geus langsung dicetak dina kamerana. Hasil foto kamera polaroid oge leuwih berharga, sabab foto eta ngan aya hiji-hijina pas momen eta. Sabab euweuh salinanna dina kamera polaroid, jadi kudu bener-bener dina ngajaga fotona.

Topic: technology
Salila 24 jam dina mangsa Nyepi, sakabeh urang Bali teu meunang ngahurungkeun listrik jeung seuneu, teu ngadengekeun musik, teu indit jeung cicing di imah. Ayeuna aya kamungkinan yén kaayaan ieu gandeng ku euweuh internét? Dina rapat babarengan jeung Déwan Agama Propinsi Bali, maranéhna sapuk miwarang Kamentrian Télékomunikasi jeung Informatika sangkan mareuman internét di sakuliah Bali dina mangsa Nyepi, 17 Maret.
“Kami baris hadir ku Kominfo pikeun miwarang nuturkeun usulan ieu sarta ménta operator pikeun mareuman internét,” ceuk pupuhu Parisada Hindu 6 Maret 2018. béda jeung taun-taun saméméhna nyaéta panggero kaopat dina wangun panyadia layanan sélular anu diperkirakeun mareuman data sélular (internét) ti Saptu 17 Maret 2018 jam 06.00 WITA nepi ka Minggu 18 Maret sakaligus. Paménta bakal dikintunkeun ka Kementrian Komunikasi sareng Informatika anu diperkirakeun ngabulkeun usulan hasil rapat. “Kuring yakin Kominfo bakal ngarojong kana usulan ieu, pikeun mantuan umat Hindu di Bali sangkan leuwih museur kana ibadah dina mangsa Nyepi,” saur Gusti Ngurah. Sanaos Kamentrian Penerangan henteu ngabulkeun pamundutana, surat ieu bakal tetep janten daya tarik pikeun operator sareng umat Hindu. "Mung sapoe dina sataun, mugi operator tiasa ngadukung Nyepi, sareng umat Hindu tiasa ngartos Nyepi langkung sae.'

Topic: religion
Basa SMP. Abdi sareng rerencangan SMP saangkatan lalajo pelem anu judul na 5 cm. Baheula mah pelem ieu teh kasohor pisan utamana di kalangan barudak anu resep naek gunung, lantaran ieu pelem nyaritakeun lima babaturan anu naek ka Gunung Semeru, Gunung pang jangkungna di Jawa. Pelem anu asalna ti novel anu judul na sarua ieu ditayangkeun di bioskop tanggal 12 Desember 2012 ditonton ku dua kom opat juta jalmi. Abdi sareng rerencangan lalajo pelem ieu di aula sakola namganggo infokus sareng speaker supados suasana na sapertos di bioskop. Saatos nonton pelem ieu abdi sareng rerencangan pas naek gunung janten inget ka pelem ieu.

Topic: leisures
Olahraga mangrupakeun hal nu penting pisan jeung paling dibutuhkeun ku awak sorangan. Sanajan geus kolot tetep ngabutuhkeun nu ngaranna olahraga. Manfaat olahraga jang kasehatan loba pisan jeung bisa dirasakeun ku tiap jelema. Olahraga jadi salah sahiji gaya hirup nu wajib dilakukeun ku tiap jelema ngameh awakna tetep sehat jeung seger. Contona olahraga bisa ngaronjatkeun daya tahan awak, nuruskeun kolesterol, ngurangan stres, meuleum lemak, ngaronjatkeun imunitas jeung nyegas gering, ngaronjatkeun fungsi otak jeung masih loba deui. Olahraga oge bisa ngalancarkeun peredaran darah jeung meuleum timbunan lemak dina jero awak. Jadi mun otot-otot awak geus kalatih bakal mere mangpaat oge ka diri sorangan.

Topic: sports
Umat muslim ulah sambarangan dina ngalakukeun kurban. Aya pedoman khusus ngeunaan syarat hewan kurban jeung cara meuncitna dina rukun kurban. Nu kahiji, pastikeun nu meuncit hewan kurban teh muslim. Lamun dipeuncit ku non-Muslim ngan bakal disebut meuncit hewan biasa, lain kurban. Nu kadua mangrupakeun hewan anu halal, aya loba jenis hewan dimeunangkeun jang dipake kurban di antarana sapi, embe, domba, munding, jeung onta. Nu katilu alat meuncitna kudu seukeut. Alat nu paling ideal nyaeta peso jeung kudu dina kondisi anu seukeut, ulah anu karatan atawa mintul. Jenis pesona oge kudu nu lurus lain nu bergerigi. Nu terakhir niat meuncitna kudu karena Allah SWT jeung tujuan meunangkeun ridho Allah.

Topic: religion
Aya loba departement jeung rupa rupa posisi lamun urang di gawe di kantoran, misalkeun aya departemen Sumber Daya Manusia atawa SDM departemen SDM eta loba bagean bagean deui di handap na jeung aja level level na oge ti level manajerial staf jeung sajabana. Dina level staff di bagean SDM aya anu ngarana posisi HRD atawa singketan nana Human Recruitment Development, HRD  mangrupakeun salah sahiji bagean ti departemen sumber daya manusia anu tugas pokona nyaeta ngalola sumber daya manusa di parusahaan eta, tugas na di mimitian ku tugas perencanaan SDM, rekrutmen atawa neagan pagawe tuluy seleksi keur milih pagawena, nguruskeun palatihan jeung pangembangan gawe atawa training tuluy nguruskeun manajemen na, nguruskeun gaji tunjangan pokona hal hal anu kaitana jeung administratif calon pagawe nepika mutuskeun saha saha anu bakal di lakukeun pamutusan hubungan kerja atawa PHK. 

Topic: business
TV LED mangrupakeun mekarna tina TV LCD nyaeta ku ngalakukeun parobahan-parobahan dina rupa-rupa aspek. Dina TV LED bakal manggihan nu ngagunakeun lampu LED (Light Emitting Diode) nu ditempatkeunna teh dina backlight. Ku ngagunakeun lampu jenis LED ieu mawa dampak positif. Salah sahijina nyaeta nyieun alat ieu jadi leuwih hemat daya. Ku ngagunakeun lampu LED, televisi ieu bisa ngahemat nepikeun ka 40 persen energi. Salian eta, TV LED oge leuwih ramah lingkungan sabab minim ngagunakeun merkuri. Dina segi kualitasna oge leuwih alus. Boh tina gambar nu dihasilkeun, caangna layar, atawa kontras nu mibogaan desain nu leuwih alus tibatan versi nu saacanna.

Topic: technology
Asup ka Nimo Highland hargana 35 rebu, geus kaasup naek odong-odong. Harga sakitu ceuk urang mah kamahalan sabab teu dibarengan ku fasilitas nu memadai. Toilet ngan aya di handap deukeut nu jualan dahareun, jadi mun pas keur di luhur tuluy hayang ngompol kudu turun heula make odong-odong ka handap, bari toiletna kudu ngantri da ngan aya dua. Tuluy pas keur eta kusabab masih anyaran dibuka jadi acan kabeh nu jadi di bangun. Tungtungna jadi membludak di hiji tempat. Mun bisa mah di tempat foto na teh aya penjaga na, sabab aya hiji spot foto, kalakah dipake bobogohan ku batur. Jadi nu hayang difoto didinya hese da kahalangan.

Topic: leisures
Lamun biasana hape bentukna pasagi panjang, LG ngaluarkeun hape anu bentukna benten, nyaeta hape anu boga jangjang. Jangjang dina hape ieu sanos kanggo hiber, bentukna oge teu sapertos jangjang hayam atawa burung, tapi pasagi panjang anu tiasa digeser anu asalna ngan aya hiji layar anu lempeng janten aya hiji layar deui anu posisina manjang ka gigir. Hape kaluaran Korea Selatan ieu tod dibekelan ku Android 10 jeung gaduh layar anu badag nyaeta 6,8 inci. Hape ieu gaduh dua layar utama. Hiji anu layarna badag, hiji deui anu ngan satengahna. Janten lamun urang hoyong nganggo hape anu dimiringkeun urang tetep bakal ningal layar anu lempeng ka handap. 

Topic: technology
Cimincul mangrupakeun salah sahiji tempat wisata alam di Subang. Cimincul nyaeta ngaran tempat guyang nu caina herang pisan sabab langsung ti sumber mata airna. Cimincul boga tilu kolam jang guyang, hiji kolam leutik sumber mata air nu aya cai ngaburialan. Terus kolam renang na teh diapit ku pasawahan nu lega. Di deukeut kolam renang aya rumah makan nu menu utamana lalaban meunang ngadadak ngala. Didieu oge loba cau nu dijual meunang ngala ngadadak jeung asak na tangkalna. Parkiran na luas, mahi jang sapuluh mobil mah. Cai kolamna herang pisan, nepi ka dasar kolam na ge kaciri. Kamar mandina loba pisan, jadi dijamin moal ngantri mun rek disalin teh. 

Topic: leisures
Saderek sadayana, kami nawiskeun paket liburan anu teu tiasa dipohokeun ka tujuan wisata anu pangsaéna di sakumna dunya. Ku nyandak paket liburan ti kami, anjeun bisa ngarasakeun kaendahan alam jeung budaya anu unik ku ngajalajah tempat-tempat anu can pernah dianjangan samemehna. Kami oge nyadiakeun akomodasi nyaman jeung kadaharan lezat sarta layanan terbaik ti tim anu geus terlatih. Ulah nepika kaliwat kasempetan pikeun ngarasakeun liburan anu paling berkesan ti paket kami. Hubungi kami ayeuna kanggo inpormasi anu langkung lengkep. Kami bakal resep ngajawab patarosan anjeun sareng ngabantosan anjeun milih pilihan liburan anu leres. Langsung hubungan kami via website resmi urang. Tong hilap, nya!

Topic: leisures
Saanggeus nikah jeung hirup duaan jeung pasangan, urang bakal jadi percaya diri jeung biasa wae di hareupeun pasangan urang. Lamun baheula basa can nikah atawa keur bobogohan keneh urang teh pasti weh meakeung waktu salila-lila jeung dangdan heula sing alus samemeh indit. Beda deui lamun geus nikah, lamun geus nikah jeung tinggal bareng mah urang bakal wani tampil saaya-aya, malah urang teu kudu jaim-jaiman deui di hareupeun pasangan urang. Salian geus biasa, ieu oge kulantaran urang jeung pasangan geus saling ngarti sewang-sewangan. Tapi lain hartina urang teu bisa geulis lamun di bumi, angger ai di bumi oge keudah beresih tur rapih, ulah rapih jeung geulis teh lamun rek indit kaluar wae.  


Topic: slice of life
Seblak janten kadaharan karesep budak ngora. Komo ayeuna mah tos seeur pisan rupi-rupi eusian seblak, teu ngan saukur kurupuk hungkul. Ngadamel seblak teu sesah, nu penting aya bahan-bahan na, sareng pas bungbuna. Ayeuna urang ngadamel bungbuna heula, siapkeun cikur, bawang bodas diulek nepikeun halus. Kadua urang siapkeun eusian nana, bisa make kurupuk, kwetiauw, emih, tulang, sayur, atawa bahan naon wae nu aya di bumi. Upami tos siap sadaya bahanna urang masak seblakna. Kahiji urang tumis heula bungbu halusna nepikeun seungit, teras tambihan cai, asukpeun bungbu sapertos uyah, gula, sareng cengek. Upami tos ngagolak tinggal asupkeun sadaya eusian seblakna nepika asak.

Topic: food & beverages
Lebaran Idul Fitri biasana identik dengan lebaran kupat. Mun lebaran Idul Fitri teh pasti we aya kupat jeung opor atawa gulai. Tapi, suku Jawa mah nyajikeun na beda. Lebaran Idul Fitri teh sanes nyajikeun kupat, tapi nasi koneng. Nembe we beres lebaran aya nu ditelah "Syawalan atawa Lebaran Ketupat". Tah lebaran ketupat atawa syawalan teh nyaeta salah sahiji tradisi nu dilaksanakeun dina raraga nyambut bulan syawal. Biasana dilaksanakeun salila tujuh poe dina awal bulan syawal. Jadi, saberes lebaran teh tuluy milangkala syawalan. Tradisi ieu janten salah sahiji daya tarik ti suku Jawa. Tradisi ieu kental jeung budaya Islam oge dina pelaksanaan nana.

Topic: culture & heritage
Istri diciptakeun ku penuh kasih sayang, matakna teu aneh mun istri dikenal sebagai makhluk lembut. Perasaan istri mah sok leuwih kuat tibatan pameget. Hal ieu teh dicontokeun oge dina kisah Siti Hawa. Siti hawa sok ngarasa cemburu mun Nabi Adam AS uihna wengi teing. Oge mun Nabi Adam AS telat uih, pasti ngarasa cemburu. Padahal, Siti Hawa jadi hiji-hijina istri di zaman eta. Tidinya urang bisa ningali bahwa memang istri mah nu diutamakeun na perasaan, alim dugi kaelehkeun ku istri sanesna. Aya oge kisah Siti Aisyah nu cemburu ka Rasulullh SAW. Siti Aisyah cemburu sabab Rasulullah SAW nyebut nami istri pertamana, Siti Khodijah. Padahal Siti Khodijah harita teh tos wafat. Tah ieu nandakeun bahwa perasaan istri mah lembut pisan, jeung butuh pisan kasih sayag jeung kalembutan.

Topic: religion
Basa urang sakola SMP keneh di kelas dalapan, urang sempet mulu kana partandingan olahraga bola voli di sakola. Lain partandingan anu gede emang ngan saukur partandingan olahraga porak atawa singketan tina pekan olahraga antar kelas. Biasana porak teh di ayakeun satahun 2 kali nyaeta di laksanakeun na saenggeus ujian samester. Porak anu di laksanakeun biasana jadi tempat barudak ngaluarkeun emosi jeung rasa lega na saenggeus ngalakukeun ujian. Urang maen voli keur eta jadi di posisi tosser atawa set upper, dimana tugas urang nyaeta pikeun merekeun umpan sangkan serangan nana lancar. Urang anu can pernah maen partandingan bola voli samemeh na riweh keneh can pati paham di babak kahiji tapi di babak kadua syukurna urang geus lancar jadi na urang jeung tim urang bisa meunang.

Topic: sports